Rýchlostná cesta M2 (Maďarsko)

Rýchlostná cesta M2 () je rýchlostná cesta v Maďarsku, ktorá začína v Budapešti, kde sa križuje s mestským obchvatom M0 a pokračuje potom na sever k mestu Vacov. V budúcnosti bude končiť až na štátnej hranici so Slovenskom pri Šahách, kde na ňu bude nadväzovať R3. M2 je súčasťou trasy európskej cesty 77.

V súčasnosti je v prevádzke 30 km na úseku Budapešť-Vacov, sever, no plnom profile je vybudovaných 20 kilometrov od Budapešti po Vacov, juh. Zvyšných 10 km v polovičnom profile je zatiaľ označených ako cesta 2A. Pokračuje príprava zvyšnej časti po štátnu hranicu. V decembri 2021 bol vybraný dodávateľ dokumentácie pre stavebné povolenie pre úsek medzi Netejč a Rétság v dĺžke 9,5 km v plnom profile a pre odpočívadlo pri obci Drégelypalánk.

Pozri aj 
 Diaľnica M0
 Štátna cesta 2

Externé odkazy 
 Internetová stránka Nemzeti Infrastruktúra Fejlesztő Zrt. (obdoba Slovenskej správy ciest)
Správa o otvorení rozšírenej časti M2 (v anglickom jazyku)
Správa o plánovaní ďalšej časti M2 (v anglickom jazyku)
Správa o výsledku tendra na dokumentáciu pre stavebné povolenie ďalšej časti M2 (v maďarskom jazyku)

Galéria 

2
Doprava v Peštianskej župe
Doprava v Novohradskej župe